Document ID: 31993R2867

ΚΑΝΟΝΙΣΜΟΣ (ΕΟΚ) αριθ. 2867/93 ΤΗΣ ΕΠΙΤΡΟΠΗΣ της 20ής Οκτωβρίου 1993 για τροποποίηση του κανονισμού (ΕΟΚ) αριθ. 2377/80 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων, καταγωγής των κρατών ΑΚΕ ή των υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 523/91 (2), και ιδίως το άρθρο 27,
Εκτιμώντας:
ότι, στο άρθρο 101 παράγραφος 1 της απόφασης 91/482/ΕΟΚ του Συμβουλίου (3), προβλέπεται ότι τα προϊόντα που κατάγονται από τις υπερπόντιες χώρες και εδάφη (ΥΧΕ) γίνονται δεκτά για εισαγωγή στην Κοινότητα απαλλαγμένα από δασμούς και φόρους ισοδυνάμου αποτελέσματος- ότι με τον κανονισμό (ΕΟΚ) αριθ. 444/92 του Συμβουλίου (4), έχει παραταθεί η ισχύς του κανονισμού (ΕΟΚ) αριθ. 715/90 μόνον όσον αφορά τα προϊόντα που κατάγονται από τις χώρες ΑΚΕ- ότι πρέπει, συνεπώς, να προσαρμοστεί αναλόγως ο κανονισμός (ΕΟΚ) αριθ. 2377/80 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2292/93 (6)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2377/80 τροποποιείται ως εξής:
1. Το άρθρο 13 παράγραφος 1 στοιχεία α) και β) αντικαθίστανται από το ακόλουθο κείμενο:
"α) στις "Σημειώσεις" και στη θέση 24 αντίστοιχα, μία από τις ακόλουθες μνείες:
- Producto ACP - Reglamento (CEE) no 715/90,
- AVS-varer - forordning (EOF) nr. 715/90,
- AKP-Erzeugnis - Verordnung (EWG) Nr. 715/90,
- Προϊόν ΑΚΕ - Κανονισμός (ΕΟΚ) αριθ. 715/90,
- ACP-product - Regulation (EEC) No 715/90,
- Produit ACP - reglement (CEE) no 715/90,
- Prodotto ACP - regolamento (CEE) n. 715/90,
- ACS-produkt - Verordening (EEG) nr. 715/90,
- Produto ACP - Regulamento (CEE) no 715/90.
β) στο χώρο 8, την ένδειξη του κράτους, της χώρας ή του εδάφους καταγωγής του προϊόντος."
2. Στο παράρτημα Ι πρώτο τμήμα σημείο 1, διαγράφεται ο όρος "ΥΧΕ".
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Οκτωβρίου 1993.

Labels: 10
3
17
18